Heteronormativitate

Le heteronormativitate es un ideologia de multe culturas que assere le normalitate del heterosexualitate e le anormalitate de tote le altere orientationes sexual. Secundo le heteronormativitate, cada persona es un membro de un del duo generes, masculin o feminin, e debe conducer se in un maniera correspondente. Per consequentia, un puncto de vista heteronormative es un que involve le alineamento del sexo biologic, sexualitate, genere e rolo social. Le heteronormativitate es frequentemente ligate al heterosexismo e homophobia.

Secundo le theoria queer, societates fortia le personas qui non conforma al ideologia de heteronomitavitate a conformar. Un exemplo es le personas intersexual, qui es ni homines ni feminas quando illes nasce. Mesmo si le corpore intersexual es toto san e ben functionante, le parentes frequentemente decide de facer un chirurgo cambiar le sexo del infante a masculin o feminin.

Categoria:Discrimination
Categoria:LGBT